ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
কোভিড -১৯ টিকাকরণ বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ৪৮ কোটি ০৩ লক্ষের বেশি টিকার ডোজ পাঠানো হয়েছে
রাজ্য ও কেন্দ্রশাসিত অঞ্চলগুলি এবং বেসরকারি হাসপাতাল গুলির কাছে ২.৯২ কোটির বেশি অব্যবহৃত টিকার ডোজ রয়েছে
নতুন দিল্লি, ৩০ জুলাই, ২০২১
কেন্দ্রীয় সরকার রাজ্য ও কেন্দ্রশাসিত অঞ্চলগুলিকে কোভিড টিকা সরবরাহ করা অব্যাহত রেখেছে। কারণ কেন্দ্র কোভিড-১৯ অতিমারির বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ৪৮ কোটি ০৩ লক্ষ  টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে। শীঘ্রই রাজ্য ও কেন্দ্র শাসিত অঞ্চলগুলিকে আরও ৭১ লক্ষ ১৬ হাজার ৭২০ টি ডোজ সরবরাহ করা হবে ।
এখনও পর্যন্ত ৪৫ কোটি ২৭ লক্ষ ৯৩ হাজার ৪৪১ টি ডোজ সুবিধাভোগীদের দেওয়ার জন্য ব্যবহার করা হয়েছে। তবে, টিকাকরণের সময় কিছু ডোজ অপচয়ও হয়েছে।
রাজ্য ও কেন্দ্রশাসিত অঞ্চলগুলির কাছে এখনও ২,৯২,৬৫,০১৫ টি টিকার ডোজ রয়েছে।
CG/SB
(Visitor Counter : 148
প্রধানমন্ত্রীরদপ্তর
প্রধানমন্ত্রী বাংলাদেশে বিভিন্ন সম্প্রদায়ের নেতৃবৃন্দের সঙ্গে মিলিত হলেন
নয়াদিল্লি, ২৬ মার্চ ২০২১
প্রধানমন্ত্রী শ্রী নরেন্দ্র মোদী তাঁর দু’দিনের বাংলাদেশ সফরের অঙ্গ হিসাবে আজ সেদেশের সংখ্যালঘু সম্প্রদায়ের প্রতিনিধিদের সঙ্গে মিলিত হন। তিনি সেদেশের মুক্তিযোদ্ধা, ভারত মিত্র এবং যুব তারকাদের সঙ্গেও সাক্ষাৎ করেন।
প্রধানমন্ত্রীরদপ্তর
দক্ষিণ আফ্রিকার জোহানেসবার্গে পৌঁছলেন প্রধানমন্ত্রী
নয়াদিল্লি, ২২ অগাস্ট, ২০২৩
প্রধানমন্ত্রী শ্রী নরেন্দ্র মোদী ২২ অগাস্ট বিকেলে জোহানেসবার্গে পৌঁছেছেন।
বিমানবন্দরে তাঁকে স্বাগত জানান দক্ষিণ আফ্রিকার ডেপুটি প্রেসিডেন্ট মিঃ পল শিপোকোসা মাশাতিলে। প্রধানমন্ত্রী শ্রী মোদীকে আনুষ্ঠানিক অভ্যর্থনাও জানানো হয়।
AC/MP/SB
(
স্বাস্থ্যওপরিবারকল্যাণমন্ত্রক
রাজ্য/ কেন্দ্রশাসিত অঞ্চলগুলির কাছে কোভিড-১৯ টিকার যোগান সম্পর্কিত সর্বশেষ তথ্য
রাজ্য/ কেন্দ্রশাসিত অঞ্চলগুলিকে ১৩৯ কোটিরও বেশি কোভিড টিকার ডোজ সরবরাহ
রাজ্য/ কেন্দ্রশাসিত অঞ্চলগুলির কাছে ২১ কোটিরও বেশি টিকার ডোজ রয়েছে
নতুন দিল্লি, ০৬ ডিসেম্বর, ২০২১
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয়েছে গত ২১ জুন। টিকা ডোজের যোগানের উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য/ কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য/ কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য/ কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী, রাজ্য/ কেন্দ্রশাসিত অঞ্চলগুলিকে এখনও পর্যন্ত ১৩৯ কোটি ২ লক্ষ ৬০ হাজার ৭৯০টি টিকার ডোজ সরবরাহ করা হয়েছে।
এমনকি, রাজ্য/ কেন্দ্রশাসিত অঞ্চলগুলির কাছে টিকাকরণের জন্য ২১ কোটি ৬ লক্ষ ৫০ হাজার ৮৯৬টি ডোজ হাতে রয়েছে।
CG/SS/SKD/
(Visitor Counter : 89
স্বাস্থ্যওপরিবারকল্যাণমন্ত্রক
আয়ুষ্মান ভারত প্রকল্পের সুফলভোগী
নয়াদিল্লি, ২৫ জুন, ২০১৯
আয়ুষ্মান ভারত – স্বাস্থ্য পরিষেবা ও রোগীকল্যাণ কেন্দ্রের সুযোগ-সুবিধা সকলেই গ্রহণ করতে পারেন। এই স্বাস্থ্য পরিষেবা ও রোগীকল্যাণ কেন্দ্রের উদ্দেশ্য ও লক্ষ্য হল সকলের কাছে সুসংবদ্ধ প্রাথমিক স্বাস্থ্য পরিষেবা পৌঁছে দেওয়া। এর মধ্যে রয়েছে – রোগ প্রতিরোধমূলক পরিষেবা, আরোগ্য লাভ, পুনর্বাসন প্রভৃতি। এছাড়াও, এ ধরনের কেন্দ্রগুলি থেকে অসংক্রামক রোগ-ব্যাধির চিকিৎসা, মুখ, চোখ, নাক-কান-গলা সহ মানসিক স্বাস্থ্য ও আপৎকালীন পরিস্থিতিতে প্রাথমিক শুশ্রূষা প্রদান করা হয়ে থাকে। টিকাকরণ সহ মাতৃত্বকালীন পরিষেবা ও শিশুদের স্বাস্থ্য পরিচর্যা প্রদান করা হয়।
রাজ্যসভায় আজ এক প্রশ্নের লিখিত জবাবে এই তথ্য দেন স্বাস্থ্য ও পরিবারকল্যাণ প্রতিমন্ত্রী শ্রী অশ্বিনী কুমার চৌবে। তিনি আরও জানান, আয়ুষ্মান ভারতের স্বাস্থ্য পরিষেবা ও রোগীকল্যাণ কেন্দ্রগুলি থেকে বিনামূল্যে ওষুধপত্র ও পরীক্ষানিরীক্ষার সুবিধা দেওয়া হয়ে থাকে। এক পরিসংখ্যান দিয়ে শ্রী চৌবে জানান, ২০১৮-১৯ অর্থবর্ষে ১৫ হাজার, ২০১৯-২০-তে ২৫ হাজার, ২০২০-২১-এ ৩০ হাজার এবং ২০২২-এর ৩১শে ডিসেম্বর নাগাদ ৪০ হাজার – সব মিলিয়ে সারা দেশে ১ লক্ষ ৫০ হাজার এ ধরনের স্বাস্থ্য পরিষেবা ও রোগীকল্যাণ কেন্দ্র চালুর পরিকল্পনা রয়েছে।
CG/BD/DM
(Visitor Counter : 74
প্রতিরক্ষামন্ত্রক
কোভিড-১৯ এর প্রভাব হ্রাস করতে প্রতিরক্ষা মন্ত্রী শ্রী রাজনাথ সিং টেলিফোনে অস্ট্রেলিয়ার প্রতিরক্ষা মন্ত্রীর সঙ্গে কথা বলেছেন
নয়াদিল্লি, ২৬ মে, ২০২০
প্রতিরক্ষা মন্ত্রী শ্রী রাজনাথ সিং আজ অস্ট্রেলিয়ার প্রতিরক্ষা মন্ত্রী মিসেস লিন্ডা রেনল্ডের সঙ্গে টেলিফোনে কথা বলেন।
দুই প্রতিরক্ষা মন্ত্রী কোভিড-১৯ মহামারী মোকাবিলায় নিজ নিজ দেশে গৃহীত পদক্ষেপগুলি নিয়ে আলোচনা করেন। শ্রী সিং সেদেশের প্রতিরক্ষা মন্ত্রীকে কোভিড-১৯ এর বিরুদ্ধে লড়াইয়ে আন্তর্জাতিক প্রয়াসে ভারতের ভূমিকা সম্পর্কে অবহিত করেন। দুই মন্ত্রীর মধ্যে এই মহামারীর বিরুদ্ধে বিশ্বব্যাপী লড়াইয়ে পারস্পরিক সহযোগিতার নানা দিক নিয়ে কথা হয়। ভারত-অস্ট্রেলিয়া কৌশলগত অংশীদারিত্ব কোভিড-১৯ পরবর্তী চ্যালেঞ্জগুলি মোকাবিলায় একযোগে কাজ করার পাশাপাশি, অন্যান্য দেশকেও সামিল করার সুযোগ করে দিয়েছে বলে দুই দেশের মন্ত্রী সহমত প্রকাশ করেন।
উভয় দেশের প্রতিরক্ষা মন্ত্রী ভারত – অস্ট্রেলিয়া কৌশলগত অংশীদারিত্বের আওতায় দ্বিপাক্ষিক প্রতিরক্ষা ও নিরাপত্তা সহযোগিতাকে আরও নিয়ে যাওয়ার ব্যাপারে অঙ্গীকার প্রকাশ করেন।
(CG/BD/SB
বস্ত্রমন্ত্রক
বস্ত্র শিল্পের দীর্ঘমেয়াদী উন্নয়নের জন্য গবেষণা ও উন্নয়ন কর্মসূচির অধীন প্রকল্পগুলি অনুমোদন করেছে সরকার
নয়াদিল্লী, ৩০ মার্চ, ২০২২
সরকার বস্ত্র শিল্পের দীর্ঘমেয়াদী উন্নয়নের জন্য গবেষণা ও উন্নয়ন কর্মসূচির অধীন প্রকল্পগুলি অনুমোদন করেছে। এগুলির বিবরণ নিম্নরূপ ;
১. অ্যাডভান্স অক্সিডেশন সহ অক্সিডেশন প্রযুক্তি ব্যবহার করে রঙীন অথবা ছাপা পলিয়েস্টার ফেব্রিকের পরিবেশ বান্ধব রিডাকশন ক্লিয়ারিং প্রক্রিয়ার বিকল্প ব্যবস্থা। এটি করবে সুরাটের এমএএনটিআরএ। এরজন্য বরাদ্দ করা হয়েছে ১৭.৭৮ লক্ষ টাকা। এ পর্যন্ত দেওয়া হয়েছে ৭.১১২ লক্ষ টাকা।
২. প্রাকৃতিক নীল রঙের গ্রিনার রিডাকশন প্রসেসের দ্বারা ইকো ক্লোদিং-এর উন্নয়ন। এটি হবে কোয়েমবাটুরের এসআইটিআরএ-তে। এরজন্য বরাদ্দ হয়েছে ৮.৬৪ লক্ষ টাকা। এ পর্যন্ত দেওয়া হয়েছে ৩.৪৫৬ লক্ষ টাকা।
৩. কলকাতার ডিজেএফটি-তে হবে প্রাযুক্তিক প্রয়োগের জন্য পাট এবং অন্যান্য প্রাকৃতিক তন্তু নির্ভর বস্ত্রের কোটিং এবং ফিনিশিং-এর কাজ। এরজন্য বরাদ্দ হয়েছে ১৭.৫ লক্ষ টাকা। এ পর্যন্ত দেওয়া হয়েছে ৯.৬২ লক্ষ টাকা।
৪. কলকাতার ডিজেএফটি-তে হবে পরিবেশ বান্ধব প্রাকৃতিক তন্তু ভিত্তিক বস্ত্রের উন্নয়ন। তার পাশাপাশি প্রাকৃতিক রঞ্জন কর্ম এবং স্বাভাবিক ফিনিশিং প্রাকৃতিক রঙ এবং ফিনিশের চিহ্ন দিতে। এরজন্য বরাদ্দ হয়েছে ৩৮.৫ লক্ষ টাকা। এ পর্যন্ত দেওয়া হয়েছে ২৬.৯৫ লক্ষ টাকা।
সরকার বোম্বে টেক্সটাইল রিসার্চ অ্যাসোসিয়েশন এর একটি প্রকল্প অনুমোদন করেছে যেখানে সমীক্ষা করা হবে বস্ত্র প্রক্রিয়াকরণ শিল্পের বর্জ্য ব্যবস্থাপনা নিয়ে। এটির নাম দেওয়া হয়েছে “অ্যানালিসিস অফ ইকো ম্যানেজমেন্ট ইন ইন্ডিয়ান টেক্সটাইল প্রসেসিং ইন্ডাস্ট্রি।” এই প্রকল্পের ফলাফল নিম্নরূপ ;
১. ৪৯টির কারখানার নিরীক্ষা করা হয়েছে পরিবেশ ব্যবস্থাপনা পদ্ধতির সাম্প্রতিক পরিস্থিতি বুঝতে।
২. গুরুত্বপূর্ণ প্রভাবের তালিকা প্রস্তুত করতে তথ্য সংগ্রহ করা হয়েছে। প্রক্রিয়াকরণ কারখানায় জল এবং জ্বালানীর খরচ, বর্জ্যের বৈশিষ্ট্য, বাতাস নিষ্কাশন এবং দূষণের মাত্রা ইত্যাদি সংক্রান্ত তথ্য।
৩. বস্ত্র ও শিল্পের কারখানাগুলির পাশাপাশি অন্যান্যদের জন্য সচেতনতা এবং জ্ঞান ভাগাভাগি করে নিতে সম্মেলনের আয়োজন করা হয় ২০১৮র ২৭এ এপ্রিল। পরিবেশ ব্যবস্থাপনার পরিস্থিতি এবং প্রয়োজনীয়তা, রাসায়নিক ব্যবস্থাপনা পদ্ধতি, ইটিপি-জেডএলডি সমীক্ষা, সার্বিক দীর্ঘস্থায়িত্ব সমীক্ষা এবং বস্ত্র প্রক্রিয়াকরণ শিল্পে বিদ্যুৎ সংরক্ষণের মতো বিষয়গুলি নিয়ে আলোচনা হয়। অংশগ্রহণকারীদের জন্য নিবিড় প্রশিক্ষণ কর্মসূচিও নেওয়া হয়। মুম্বাইয়ের বিটিআরএ-তে ২০১৮-র ২০শে আগস্ট থেকে ২৫শে আগস্ট এবং ২৫শে সেপ্টেম্বর থেকে ২৯শে সেপ্টেম্বর পর্যন্ত।
৪. পর্যালোচনা নিরীক্ষণ করা হয় কারখানাগুলিতে। পর্যালোচনা নিরীক্ষণের সময়ে দেখা যায় জলের ভারসাম্যের নকশা তৈরি, প্রক্রিয়াগত জল ব্যবহারে মানচিত্র, বর্জ্য আলাদা করা, প্রক্রিয়ার জন্য জল ব্যবহার কমানোর লক্ষ্য নেওয়া এবং পরিবেশগত ব্যবস্থাপনা পদ্ধতির সচেতনতা বিষয়ে উন্নতি লক্ষ্য করা গেছে।
৫. শিল্পের সমস্যা এবং ইএমএস-এর প্রেক্ষিতে পার্থক্যগুলি চিহ্নিত করার হয়েছে এবং তালিকাভুক্ত করা হয়েছে।
বস্ত্র মন্ত্রকের প্রতিমন্ত্রী শ্রীমতী দর্শনা জার্দোশ আজ লোকসভায় এক লিখিত জবাবে এই তথ্য জানিয়েছেন।
CG/AP/NS
(Visitor Counter : 71
প্রধানমন্ত্রীরদপ্তর
ভারত ও মরিশাসের প্রধানমন্ত্রীর মধ্যে টেলিফোনে বার্তালাপ
নয়াদিল্লী, ২৩ মে, ২০২০
প্রধানমন্ত্রী শ্রী নরেন্দ্র মোদী আজ টেলিফোনে মরিশাসের প্রধানমন্ত্রী শ্রী প্রবীন্দ যুগনাউথের সঙ্গে কথা বলেছেন।
প্রধানমন্ত্রী যুগনাউথ ঘূর্ণিঝড় আমফানের জেরে ভারতে যে ক্ষয়ক্ষতি হয়েছে তার জন্য সমবেদনা জানিয়েছেন। কোভিড-১৯ মহামারী মোকাবিলায় মরিশাসের স্বাস্থ্য কর্তৃপক্ষকে সহায়তার জন্য ‘অপারেশন সাগর অভিযান’-এর অঙ্গ হিসাবে ভারতীয় নৌবাহিনীর যুদ্ধ জাহাজ ‘কেশরী’র সাহায্যে মরিশাসে প্রয়োজনীয় ওষুধ এবং ১৪ জনের একটি চিকিৎসক দল পাঠানোর জন্য প্রধানমন্ত্রী শ্রী মোদীকে ধন্যবাদ জানিয়েছেন।
প্রধানমন্ত্রী শ্রী মোদী ভারত ও মরিশাসের জনগণের মধ্যে বিশেষ সম্পর্কের কথা স্মরণ করে বলেছেন যে, এই সঙ্কটের সময়ে ভারত তার বন্ধু দেশকে সাহায্য করা কর্তব্য বলে মনে করে।
মরিশাসে যুগনাউথের নেতৃত্বে কোভিড-১৯ মোকাবিলায় যেভাবে কাজ চলেছে তার প্রশংসা করেন প্রধানমন্ত্রী শ্রী মোদী এবং তিনি বলেন এর ফলস্বরূপ সেদেশে বেশ কয়েক সপ্তাহ ধরে নতুন কোনো করোনা সংক্রমণের খবর পাওয়া যায়নি। তিনি বলেছেন যেভাবে মরিশাস তার সর্বোত্তম প্রয়াস চালিয়ে এই সংকট মোকাবিলা করেছে তা অন্যান্য দেশগুলি বিশেষ করে দ্বীপ রাষ্ট্রগুলির জাতীয় স্বাস্থ্য সংকট মোকাবিলার ক্ষেত্রে সহায়ক হবে।
উভয় নেতাই মরিশাসের আর্থিক উন্নয়নের লক্ষ্যে এবং সেদেশের যুবরা যাতে আর্য়ুবেদ ওষুধ নিয়ে অধ্যায়ন করতে পারেন সেই বিষয়টি সহ বিভিন্ন ক্ষেত্রে সহযোগিতা বৃদ্ধি নিয়ে আলোচনা করেছেন।
প্রধানমন্ত্রী মরিশিবাসীদের সুস্বাস্থ্য এবং দুই দেশের মধ্যে সুসম্পর্ক বজায় রাখার জন্য শুভেচ্ছা জানিয়েছেন।
(CG/SS/NS
অর্থমন্ত্রক
ট্রেড ইউনিয়ন ও শ্রমিক সংগঠনগুলির প্রতিনিধিদের সঙ্গে অর্থমন্ত্রীর প্রাক্-বাজেট আলোচনা
নয়াদিল্লি, ১৯ ডিসেম্বর, ২০১৯
কেন্দ্রীয় অর্থ ও কর্পোরেট বিষয়ক মন্ত্রী শ্রীমতী নির্মলা সীতারমন আজ নতুন দিল্লিতে ট্রেড ইউনিয়ন ও শ্রমিক সংগঠনগুলির প্রতিনিধিদের সঙ্গে পঞ্চম প্রাক্-বাজেট আলোচনায় বসেন। আসন্ন ২০২০-২১ সাধারণ বাজেটের প্রেক্ষিতে এ ধরণের বৈঠকগুলির অত্যন্ত তাৎপর্য রয়েছে। বৈঠকে ট্রেড ইউনিয়ন ও শ্রমিক সংগঠনগুলির প্রতিনিধিরা শ্রম ও কর্মসংস্থান সংক্রান্ত বিভিন্ন বিষয়ে তাঁদের দৃষ্টিভঙ্গী ও মতামত জানান। এছাড়াও, দক্ষতা, পুনরায় দক্ষতা প্রশিক্ষণ এবং শ্রমিক শ্রেণীর দক্ষতার মানোন্নয়ন নিয়ে আলোচনা হয়েছে। শ্রমিক শ্রেণীর স্বার্থে কর্মসংস্থানের সুযোগ বৃদ্ধির পাশাপাশি, ন্যূনতম মজুরি নিশ্চিত করার বিষয়গুলিও বৈঠকে উত্থাপন করা হয়।
বৈঠকে ট্রেড ইউনিয়ন ও শ্রমিক সংগঠনগুলির প্রতিনিধিরা সামাজিক নিরাপত্তা কর্মসূচিগুলিতে আরও বেশি সংখ্যক শ্রমিক শ্রেণীর মানুষকে অন্তর্ভুক্ত করার প্রয়োজনীয়তার কথা উল্লেখ করেন। কর্মসংস্থানের সুযোগ কমে যাওয়ায় উদ্বেগ প্রকাশ করে প্রতিনিধিরা বিভিন্ন ক্ষেত্রে চাহিদার ভিত্তিতে শ্রমিক শ্রেণীর পুনরায় দক্ষতা প্রশিক্ষণের উদ্যোগ নেওয়ার জন্য মন্ত্রকের প্রতি আহ্বান জানান। এমজিনারেগা কর্মসূচিতে তহবিল বরাদ্দ বৃদ্ধির পাশাপাশি, শ্রমিকদের কর্মদিবস বৃদ্ধিরও দাবি জানানো হয়। অসংগঠিত ক্ষেত্রের শ্রমিকদের স্বার্থে সামাজিক কল্যাণমূলক কর্মসূচিগুলি আরও বিন্যস্ত করার কথা উল্লেখ করে প্রতিনিধিরা শ্রমিক শিল্প সম্পর্ক, কর্ম ক্ষেত্রে সুরক্ষা ও সামাজিক নিরাপত্তার মতো বিষয়গুলিতে বিধি দ্রুত চূড়ান্ত করার আবেদন জানান। এই বৈঠকে অর্থ প্রতিমন্ত্রী শ্রী অনুরাগ সিং ঠাকুর, অর্থ সচিব শ্রী রাজীব কুমার, অর্থনৈতিক বিষয় দপ্তরের সচিব শ্রী অতনু চক্রবর্তী, রাজস্ব সচিব শ্রী অজয় ভূষণ পান্ডে, মুখ্য অর্থনৈতিক উপদেষ্টা শ্রী কে ভি সুব্রহ্মোনিয়াম সহ শ্রম ও কর্মসংস্থান সচিব শ্রী হীরালাল সামারিয়া ও মন্ত্রকের উচ্চ পদস্থ আধিকারিকরা উপস্থিত ছিলেন।
CG/BD/SB
(Visitor Counter : 68
প্রধানমন্ত্রীরদপ্তর
রথযাত্রা উপলক্ষে দেশবাসীকে প্রধানমন্ত্রীর শুভেচ্ছা
নয়াদিল্লী, ০১ জুলাই, ২০২২
প্রধানমন্ত্রী শ্রী নরেন্দ্র মোদী রথযাত্রা উপলক্ষে দেশবাসীকে শুভেচ্ছা জানিয়েছেন। ভারতীয় সংস্কৃতিতে রথ যাত্রার গুরুত্বের কথা তিনি সম্প্রতি মন কি বাত অনুষ্ঠানে উল্লেখ করেন। সেই ভিডিওটি প্রধানমন্ত্রী সকলের সঙ্গে ভাগ করে নিয়েছেন।
এক ট্যুইট বার্তায় প্রধানমন্ত্রী বলেছেন, “রথযাত্রার এই পবিত্র দিনে সকলকে শুভেচ্ছা জানাই। আমরা ভগবান জগন্নাথের কাছে তাঁর নিরন্তর আর্শীবাদ প্রার্থনা করি। তাঁর আর্শীবাদে আমরা যেন সুস্বাস্থ্যের অধিকারী হই এবং আমাদের জীবন আনন্দময় হয়ে উঠুক।
রথযাত্রা উপলক্ষে এবং আমাদের সংস্কৃতিতে এই যাত্রার গুরুত্ব নিয়ে আমি সম্প্রতি #MannKiBaat অনুষ্ঠানে আলোচনা করেছি, সেটি এখানে সকলের সঙ্গে ভাগ করে নিচ্ছি।”
PG/CB/NS
(
সড়কপরিবহণওমহাসড়কমন্ত্রক
প্রধানমন্ত্রী আগামী সপ্তাহে বারাণসীতে রিং রোড এবং বাবতপুর এয়ারপোর্ট রোডের উদ্বোধন করবেন
নয়াদিল্লি, ৬ নভেম্বর, ২০১৮
প্রধানমন্ত্রী শ্রী নরেন্দ্র মোদী আগামী সোমবার  বারাণসীতে দুটি গুরুত্বপূর্ণ জাতীয় সড়ক জাতির উদ্দেশে উৎসর্গ করবেন। এই সড়ক দুটির মোট দৈর্ঘ্য ৩৪ কিলোমিটার এবং যা নির্মাণে ১,৫৭১.৯৫ কোটি টাকা ব্যয় হয়েছে। অনুষ্ঠানে তাঁর সঙ্গে থাকবেন উত্তরপ্রদেশের রাজ্যপাল শ্রী রাম নায়েক, কেন্দ্রীয় সড়ক পরিবহণ, জাহাজ, জলসম্পদ, নদী উন্নয়ন এবং গঙ্গা পুনরুজ্জীবন দপ্তরের মন্ত্রী শ্রী নীতিন গড়করি, উত্তরপ্রদেশের মুখ্যমন্ত্রী যোগী আদিত্যনাথ প্রমুখ। বারাণসীর হারদুয়ায় রিং রোডে এই অনুষ্ঠান হবে।
১৬.৫৫ কিলোমিটার দীর্ঘ বারাণসী রিং রোডটির প্রথম পর্বের কাজ ৭৫৯.৩৬ কোটি টাকা ব্যয়ে সম্পূর্ণ হয়েছে। অন্যদিকে, ৫৬ নম্বর জাতীয় সড়কের বাবতপুর-বারাণসী সড়কটির নির্মাণ ও চারলেনে পরিণত করার জন্য ব্যয় হয়েছে ৮১২.৫৯ কোটি টাকা। ‘ভারতমালা’ কর্মসূচিতে ভারতের জাতীয় সড়ক কর্তৃপক্ষ এই রাস্তা দুটি নির্মাণ করেছে। বাবতপুর এয়ারপোর্ট সড়কটি বারাণসীর সঙ্গে বিমানবন্দরের যোগসূত্র হিসেবে কাজ করবে এবং জৌনপুর, সুলতানপুর এবং লক্ষ্ণৌ পর্যন্ত যাবে। হারহুয়া এবং তারনাথে উড়ালপথ নির্মিত হওয়ায় বারাণসী বিমানবন্দর পর্যন্ত যাতায়াতের সময় কমবে। ফলে, সাধারণ মানুষ এবং পর্যটকদের সুবিধা হবে।
অন্যদিকে, রিং রোড নির্মাণের ফলে লক্ষ্ণৌ থেকে বারাণসীর মধ্যে ৫৬ নম্বর জাতীয় সড়ক, আজমগড় থেকে বারাণসীর মধ্যে ২৩৩ নম্বর জাতীয় সড়ক এবং গোরক্ষপুর থেকে বারাণসীর মধ্যে ২৯ নম্বর জাতীয় সড়ক ও অযোধ্যা-বারাণসী মহাসড়কের মধ্য দিয়ে চলাচলকারী যানবাহনগুলি বারাণসী শহরের যানজট এড়িয়ে এই বাইপাস রাস্তা ধরে চলাচল করতে পারবে। এর ফলে, যাতায়াতের সময় কম লাগবে, জ্বালানি সাশ্রয় হবে এবং দূষণও কম হবে। অন্যদিকে, রিং রোডটি নির্মিত হওয়ার ফলে বিখ্যাত বৌদ্ধ তীর্থক্ষেত্র সারনাথ যাতায়াতের সুবিধা হবে। এছাড়া, এই প্রকল্পগুলি রূপায়ণের ফলে মানুষের কর্মসংস্থানের সুযোগ বৃদ্ধি পাবে, ছোট ও মাঝারি শিল্পের উন্নয়ন ঘটবে এবং এলাকার অর্থনৈতিক উন্নয়নের পক্ষে সহায়ক ভূমিকা নেবে।
অন্য একটি অনুষ্ঠানে একই দিনে প্রধানমন্ত্রী বারাণসীতে গঙ্গা নদীর ওপর অভ্যন্তরীণ জলপথের একটি টার্মিনাল জাতির উদ্দেশে উৎসর্গ করবেন। বিশ্ব ব্যাঙ্কের সহায়তায় জলপথ উন্নয়ন প্রকল্পে, ১ নম্বর জাতীয় অভ্যন্তরীণ জলপথে  এটিই হবে প্রথম মাল্টি-মোডাল টার্মিনাল। সারা দেশের মধ্যে মোট চারটি এই ধরণের মাল্টি-মোডাল টার্মিনাল নির্মাণের কাজ চলছে। এগুলি হল – বারাণসী ছাড়াও সাহেবগঞ্জ, হলদিয়া এবং গাজিপুর। এই প্রকল্পটি রূপায়ণের ফলে গঙ্গা নদীতে ১,৫০০ থেকে ২,০০০ ডিডব্লিউটি বহন ক্ষমতাসম্পন্ন জলযানের বাণিজ্যিক চলাচল সম্ভব হবে।
এদিন প্রধানমন্ত্রী স্বাধীনতার পর, অভ্যন্তরীণ জলপথে পরিবাহিত দেশের প্রথম কোনো কন্টেনার কনসাইনমেন্ট গ্রহণ করবেন। এই কনসাইনমেন্টটিতে পেপসিকো কোম্পানির খাদ্য ও পানীয় থাকবে, যা অক্টোবর মাসের শেষ সপ্তাহে কলকাতা থেকে বারাণসীর উদ্দেশে পাঠানো হয়েছে।
CG/PB/DM/…
(Visitor Counter : 114
অর্থমন্ত্রক
কেন্দ্রীয় অর্থমন্ত্রী কলকাতায় ২০২০’র বাজেট নিয়ে আলাপচারিতায় যোগ দেবেন
কলকাতা, ০৬ ফেব্রুয়ারি, ২০২০
কেন্দ্রীয় অর্থ ও কর্পোরেট বিষয়ক মন্ত্রী শ্রীমতী নির্মলা সীতারমন আগামী ৯ই ফেব্রুয়ারি কলকাতা সফর করবেন। অর্থমন্ত্রী শিল্প, বাণিজ্য প্রতিনিধি এবং পেশাদার কর পরামর্শদাতাদের সঙ্গে বৈঠক করবেন এবং তাঁদের সঙ্গে ২০২০’র পয়লা ফেব্রুয়ারি সংসদে পেশ হওয়া ২০২০-২১ – এর কেন্দ্রীয় বাজেটের বিভিন্ন বিষয়ে আলোচনা করবেন। এছাড়াও, তিনি বিস্তারিত আলোচনা করবেন বিশিষ্ট শিল্পপতি, অর্থনীতিবিদ এবং অন্যান্য বিশিষ্ট ব্যক্তিদের সঙ্গে বাজেটের বৈশিষ্ট্যগুলি নিয়ে।
অর্থমন্ত্রীর সঙ্গে থাকবেন – সচিব , সচিব , সচিব , সচিব  এবং সেন্ট্রাল বোর্ড অফ ইনডাইরেক্ট ট্যাক্সেস অ্যান্ড কাস্টমস্ -র এবং সেন্ট্রাল বোর্ড অফ ডাইরেক্ট ট্যাক্সেস্ - র চেয়ারপার্সনরা।
CG/AP/SB
(Visitor Counter : 72
স্বরাষ্ট্র মন্ত্রক
পরিযায়ী শ্রমিকদের সুষ্ঠভাবে ঘরে পৌঁছে দেওয়ার জন্য আরও অতিরিক্ত প্রয়োজনীয় ট্রেন চালাতে রেল মন্ত্রক এবং রাজ্যগুলির মধ্যে সক্রিয় সমন্বয় ; জেলা প্রশাসন তাদের প্রয়োজনীয়তার কথা অবশ্যই রেল মন্ত্রককে জানাবে
নয়াদিল্লী, ১৯ মে, ২০২০
কেন্দ্রীয় স্বরাষ্ট্র মন্ত্রকের পক্ষ থেকে রাজ্যগুলিকে দেওয়া এক চিঠিতে জানানো হয়েছে যে কোভিড-১৯ সংক্রমণের ভয়ে এবং কাজ হারানোর আতঙ্কে পরিযায়ী শ্রমিকরা তাদের নিজেদের ঘরে ফিরে যেতে চাইছে। তাই পরিযায়ী শ্রমিকদের দূর্দশা দূর করে কেন্দ্রের সঙ্গে সক্রিয়ভাব সমন্বয় বজায় রেখে রাজ্য সরকার যে কার্যকরী ব্যবস্থা গ্রহণ করতে পারে তার ওপর জোর দেওয়া হয়েছে। সেগুলি হল-
রাজ্যগুলি রেল মন্ত্রকের সঙ্গে সক্রিয় সমন্বয় বজায় রেখে আরও বিশেষ ট্রেন চালাতে হবে।
পরিযায়ী শ্রমিকদের জন্য বাসের সংখ্যা বৃদ্ধি ; আন্তঃরাজ্য সীমান্তে পরিযায়ীদের নিয়ে যাওয়া বাসগুলির প্রবেশের অনুমতি দিতে হবে।
ট্রেন/বাস চলাচল সম্পর্কে আরও বেশি স্পষ্ট ধারণা দিতে হবে, কারণ স্পষ্টতার অভাব এবং গুজবের কারণে শ্রমিকদের মধ্যে অশান্তির সৃষ্টি হয়েছে।
যেখানে ইতিমধ্যেই পায়ে হেঁটে পরিযায়ীরা যাত্রা করেছেন বলে জানা গেছে, সেখানে পর্যাপ্ত স্যানিটেশন, খাদ্য এবং স্বাস্থ্য পরিষেবা সহ যথাযথ বিশ্রামের ব্যবস্থা করতে হবে রাজ্যগুলিকে।
জেলা কর্তৃপক্ষকে পরিবহনের ব্যবস্থা করে কর্মীদের নির্ধারিত বিশ্রামাগারে পৌঁছে দিতে হবে, যাতে তারা পায়ে হেঁটে নিকটস্থ বাস টার্মিনাল বা রেল স্টেশনগুলিতে পৌঁছাতে পারে।
পরিযায়ী শ্রমিকদের মধ্যে মহিলা, শিশু, বয়স্কদের নির্দিষ্ট প্রয়োজনীয়তার ভিত্তিতে তাদের প্রতি বিশেষ নজর দিতে হবে ।
জেলা কর্তৃপক্ষ বিশ্রামের জায়গাগুলিতে স্বেচ্ছাসেবী সংস্থার প্রতিনিধিদের যুক্ত করতে পারে। বিশ্রামের জায়গাগুলি যে কোয়ারেনটাইনের জায়গা নয় সেই সম্পর্কে ধারণা তৈরি করতে হবে। শ্রমিকরা যেখানে রয়েছেন সেখানে তাদের থাকার জন্য উৎসাহিত করতে হবে।
পরিযায়ীদের ঠিকানা এবং যোগাযোগের নম্বর নিয়ে তালিকা তৈরি করতে হবে। এমনকি সঠিক সময় তাদের সঙ্গে যোগাযোগ করে সাহায্য করতে হবে।
চিঠিতে পুনরায় উল্লেখ করা হয়েছে, জেলা কর্তৃপক্ষকে সুনিশ্চিত করতে হবে যে, কোনো পরিযায়ী শ্রমিক তার গন্তব্যে পৌঁছানোর জন্য রেলপথ অথবা রাস্তা দিয়ে হাঁটছেন না। জেলা কর্তৃপক্ষ প্রয়োজন অনুযায়ী ট্রেন চালানোর জন্য রেল মন্ত্রকের কাছে আবেদন করতে পারে।
রাজ্যকে প্রেরিত চিঠি সম্পর্কে বিস্তারিত জানতে দেখুন-
https://static.pib.gov.in/WriteReadData/userfiles/MHA%20DO%20Lr.%20Dt.%2018.5.2020%20to%20Chief%20Secretaries%20reg.%20measures%20to%20be%20taken%20in%20movement%20of%20stranded%20workers.pdf
(CG/SS/NS
প্রধানমন্ত্রীরদপ্তর
ভুটান সফরের প্রাক্কালে প্রধানমন্ত্রীর বক্তব্য
নয়াদিল্লি, ১৬ আগস্ট, ২০১৯
প্রধানমন্ত্রী শ্রী নরেন্দ্র মোদীর ভুটান সফরের প্রাক্কালে বক্তব্য –
“আমি ১৭ ও ১৮ই আগস্ট সরকারি সফরে ভুটানে যাচ্ছি।
দ্বিতীয় দফায় ক্ষমতায় আসার দিন কয়েকের মধ্যেই আমার এবারের এই ভুটান সফর। এর থেকে এটাই প্রতিফলিত হয় যে, আমাদের বিশ্বস্ত বন্ধু, প্রতিবেশী ভুটানের সঙ্গে ভারতের সুসম্পর্ক বজায় রাখার বিষয়ে সরকার কতটা উৎসাহী।
উন্নয়নের ক্ষেত্রে আমাদের অংশীদারিত্ব, জলবিদ্যুৎ ক্ষেত্রে সহযোগিতার মাধ্যমে উভয় পক্ষের লাভবান হওয়া, ব্যবসা-বাণিজ্য এবং অর্থনৈতিক ক্ষেত্রে নিবিড় সম্পর্কের মাধ্যমে ভারত ও ভুটানের দ্বিপাক্ষিক সম্পর্ক আজ সারা পৃথিবীতে উদাহরণ-স্বরূপ। আধ্যাত্মিক ঐতিহ্য এবং মানুষের সঙ্গে মানুষের যোগাযোগের মাধ্যমে এই সম্পর্ক আরও দৃঢ় হয়েছে।
উভয় দেশের মধ্যে আনুষ্ঠানিকভাবে কূটনৈতিক সম্পর্ক স্থাপনের সুবর্ণ জয়ন্তী গত বছর দুটি দেশই একযোগে পালন করেছে।
ভারত ও ভুটানের মধ্যে অংশীদারিত্ব আজ এক বিশেষ মাত্রা পেয়েছে। কেন্দ্রের ‘সবার আগে প্রতিবেশী’ নীতি এক্ষেত্রে গুরুত্বপূর্ণ ভূমিকা নিয়েছে।
আমি আশা করি যে, মহামান্য রাজা চতুর্থ ড্রুক গ্যালপো’র সঙ্গে ফলপ্রসূ আলোচনা হবে এবং আমাদের দ্বিপাক্ষিক সম্পর্কের উন্নতিতে ভুটানের রাজার সঙ্গে বিস্তারিত আলোচনা হবে। ভুটানের বিখ্যাত রয়্যাল ইউনিভার্সিটির তরুণ ছাত্রছাত্রীদের সঙ্গে সাক্ষাতের জন্য আমি অধীর আগ্রহে অপেক্ষা করে আছি।
আমি আশা করি যে, আমার এবারের সফর ভুটানের সঙ্গে আমাদের দীর্ঘদিনের মূল্যবান সম্পর্ককে আরও এগিয়ে নিয়ে যাবে। উভয় দেশের নাগরিকদের সমৃদ্ধশালী ভবিষ্যৎ ও প্রগতির ক্ষেত্রে যা সহায়ক হবে”।
CG/CB/SB
(Visitor Counter : 106
প্রধানমন্ত্রীরদপ্তর
পাপুয়া নিউ গিনিতে আইটিইসি কর্মসূচীর প্রাক্তনীদের সঙ্গে প্রধানমন্ত্রীর মতবিনিময়
নয়াদিল্লি, ২২ মে, ২০২৩
প্রধানমন্ত্রী শ্রী নরেন্দ্র মোদী পোর্ট মোরেসবিতে অনুষ্ঠেয় ফোরাম ফর ইন্ডিয়া-প্যাসিফিক আইল্যান্ডস কো-অপারেশন -এর তৃতীয় শীর্ষ সম্মেলন চলার সময় ২২ মে প্রশান্ত মহাসাগরীয় বিভিন্ন দ্বীপ রাষ্ট্রের ইন্ডিয়ান টেকনিক্যাল অ্যান্ড ইকনমিক কো-অপারেশন  পাঠক্রমের প্রাক্তনীদের সঙ্গে মতবিনিময় করেছেন। আইটিইসি-র আওতায় ভারত থেকে প্রশিক্ষণপ্রাপ্ত এইসব প্রাক্তনীরা বর্তমানে বিশিষ্ট পেশাদার ব্যক্তিত্ব, প্রভাবশালী নেতৃবৃন্দ এবং সরকারি বিভিন্ন গুরুত্বপূর্ণ পদে আধিকারিক হিসেবে কর্মরত। ভারত থেকে বিভিন্ন বিষয়ে দক্ষতা অর্জন করে সংশ্লিষ্ট ব্যক্তিরা নিজ নিজ সমাজে অবদান রেখে চলেছেন।
প্রধানমন্ত্রী প্রাক্তনীদের ব্যক্তি জীবনে সাফল্য ও বিভিন্ন ক্ষেত্রে অভিষ্ট লক্ষ্য অর্জনের প্রশংসা করেন। সংশ্লিষ্ট দেশগুলির সুপ্রশাসন, ডিজিটাল পদ্ধতিতে জনসাধারণের বিভিন্ন কাজ করা, সুস্থায়ী উন্নয়ন, জলবায়ু পরিবর্তনের মতো সমস্যার সমাধান সহ নানা উন্নয়নমূলক কাজের জন্য এইসব ব্যক্তিত্বরা যে দক্ষতা অর্জন করেছেন সেক্ষেত্রে ভারতের গুরুত্বপূর্ণ ভূমিকার কথা তিনি আলোচনায় তুলে ধরেন। দক্ষতা বিকাশের এই উদ্যোগে ভারতের সহায়তা বজায় থাকবে বলে তিনি আবারও অঙ্গীকার করেন। ২০১৫ সালে এফআইপিআইসি-র শেষ শীর্ষ সম্মেলন অনুষ্ঠিত হয়। এরপর এই অঞ্চলের দেশগুলির প্রায় এক হাজার আধিকারিককে ভারত প্রশিক্ষণ দিয়েছে। এছাড়াও, প্রশান্ত মহাসাগরীয় এই দ্বীপ রাষ্ট্রগুলিকে কৃষিক্ষেত্রে সহায়তার জন্য ভারত দীর্ঘমেয়াদি ভিত্তিতে বিশেষজ্ঞদের পাঠিয়ে থাকে।
(PG/CB/DM/
অর্থমন্ত্রক
এশীয় পরিকাঠামো বিনিয়োগ ব্যাঙ্কের পরিচালন পর্ষদের ষষ্ঠ বার্ষিক বৈঠকে শ্রীমতী নির্মলা সীতারমনের অংশগ্রহণ
নয়াদিল্লি, ২৬ অক্টোবর, ২০২১
কেন্দ্রীয় অর্থ তথা কর্পোরেট বিষয়ক মন্ত্রী শ্রীমতী নির্মলা সীতারমন আজ নতুন দিল্লিতে ভিডিও কনফারেন্সের মাধ্যমে এশীয় পরিকাঠামো বিনিয়োগ ব্যাঙ্কের পরিচালন পর্ষদের ষষ্ঠ বার্ষিক বৈঠকে যোগ দেন। প্রতি বছর এই বার্ষিক বৈঠকে পরিচালন পর্ষদ ব্যাঙ্কের কাজকর্ম সম্পর্কিত এবং ভবিষ্যৎ পরিকল্পনা নিয়ে গুরুত্বপূর্ণ সিদ্ধান্ত নিয়ে থাকে। প্রতিষ্ঠাতা সদস্য হিসাবে ভারতের এই ব্যাঙ্কের দ্বিতীয় সর্বাধিক অংশীদারিত্ব রয়েছে। এমনকি, এই ব্যাঙ্কের সর্বাধিক প্রোজেক্ট পোর্টফোলিও-র নিরিখে ভারত অন্যতম দেশ। এ বছর বার্ষিক বৈঠক যৌথভাবে এশীয় পরিকাঠামো উন্নয়ন ব্যাঙ্ক এবং সংযুক্ত আরব আমীরশাহী সরকার আয়োজন করেছে। এবারের বৈঠকের মূল বিষয় ইনভেস্ট টুডে অ্যান্ড ট্রান্সফরমিং টুমোরো।
ব্যাঙ্কের পরিচালন পর্ষদের গোলটেবিল বৈঠকে শ্রীমতী সীতারমন কোভিড-১৯ সঙ্কট ও কোভিড পরবর্তী সহায়তার বিষয়ে মতামত পেশ করেন। তিনি ভারত সহ সদস্য দেশগুলিকে কোভিড-১৯ সঙ্কট মোকাবিলা ও সংক্রমণ প্রতিরোধে গৃহীত প্রচেষ্টাগুলিতে দ্রুত আর্থিক সহায়তার জন্য ব্যাঙ্কের প্রশংসা করেন। তিনি আরও বলেন, ভারত সরকার অর্থ ব্যবস্থার পুনরুদ্ধারে যে সমস্ত সামাজিক সুরক্ষামূলক এবং আর্থিক স্টিমুলাস প্যাকেজ গ্রহণ করেছে, তা অত্যন্ত কার্যকর প্রমাণিত হয়েছে। সরকারের স্টিমুলাস প্যাকেজের মধ্যে অতিক্ষুদ্র আর্থিক প্রতিষ্ঠানগুলির জন্য ঋণ নিশ্চয়তা কর্মসূচি ন্যাশনাল এক্সপোর্ট ইন্স্যুরেন্স অ্যাকাউন্টের মাধ্যমে রপ্তানি ক্ষেত্রে উৎসাহ, প্রধানমন্ত্রী গরিব কল্যাণ যোজনার আওতায় সার এবং ৮০ কোটি মানুষকে বিনামূল্যে খাদ্যশস্য সরবরাহের মতো উদ্যোগগুলি রয়েছে। এর ফলে, অর্থ ব্যবস্থায় যেমন গতি সঞ্চার হয়েছে, তেমনই দরিদ্র ও আর্থিক দিক থেকে পিছিয়ে পড়া শ্রেণীর মানুষের জীবন-জীবিকা সুরক্ষিত হয়েছে। অর্থমন্ত্রী দেশবাসীর দ্রুত টিকাকরণে ভারত সরকারের সফল অভিযানের কথা উল্লেখ করে বলেন, বিজ্ঞান-ভিত্তিক ও কারিগরি ব্যবস্থার ওপর নির্ভর করে ১০০ কোটিরও বেশি টিকার ডোজ দেওয়া সম্ভব হয়েছে। তিনি ভ্যাকসিন মৈত্রীর কথা উল্লেখ করে বলেন, এই উদ্যোগে ৯৫টিরও বেশি দেশ রাষ্ট্রসঙ্ঘের স্বীকৃত সংস্থাগুলিকে ভারতে তৈরি ৭ কোটিরও বেশি টিকার ডোজ দেওয়া হয়েছে।
শ্রীমতী সীতারমন বলেন, বর্তমান সঙ্কট এবং জলবায়ু পরিবর্তনজনিত পরিস্থিতি বহুপাক্ষিক উন্নয়ন ব্যাঙ্কগুলির গুরুত্বকে আরও বেশি প্রাসঙ্গিক করে তুলেছে। এ প্রসঙ্গে তিনি আরও বলেন, সামাজিক পরিকাঠামো ক্ষেত্রে সম্পদ সৃষ্টি উন্নয়নের মতো বিষয়গুলিকে লগ্নির সুযোগ-সুবিধা খুঁজে বের করার প্রয়োজনীয়তা রয়েছে। তিনি বলেন, সার্বিক ও পরিবেশ-বান্ধব উন্নয়নের ক্ষেত্রে বেসরকারি ক্ষেত্রের মূলধন কাজে লাগানোর পরিকল্পনা করা যেতে পারে। এর ফলে, আখেরে অর্থ ব্যবস্থায় আরও গতি সঞ্চারিত হবে বলে শ্রীমতী সীতারমন অভিমত প্রকাশ করেন।
শ্রীমতী সীতারমন এক অগ্রণী আর্থিক প্রতিষ্ঠান হিসাবে এশীয় পরিকাঠামো বিনিয়োগ ব্যাঙ্কের ভবিষ্যৎ প্রচেষ্টায় ভারতের পক্ষ থেকে সবরকম সহযোগিতার আশ্বাস দেন।
CG/BD/SB
(Visitor Counter : 121
রাষ্ট্রপতিরসচিবালয়
প্রণব মুখোপাধ্যায়ের জন্মবার্ষিকীতে রাষ্ট্রপতি'র শ্রদ্ধা নিবেদন
নতুন দিল্লি, ১১ ডিসেম্বর, ২০২০
রাষ্ট্রপতি শ্রী রাম নাথ কোবিন্দ আজ  প্রাক্তন রাষ্ট্রপতি প্রণব মুখোপাধ্যায়ের জন্মবার্ষিকীতে তাঁর প্রতি শ্রদ্ধা জানিয়েছেন। রাষ্ট্রপতি এবং রাষ্ট্রপতি ভবনের আধিকারিকবৃন্দ প্রণব মুখোপাধ্যায়ের প্রতিকৃতিতে পুষ্পার্ঘ্য অর্পণ করে শ্রদ্ধা নিবেদন করেন।
প্রতিরক্ষামন্ত্রক
এনসিসি সেনাবাহিনীগুলির মশাল-বাহক : শ্রী শ্রীপাদ নায়েক
নয়াদিল্লি, ১৮ অক্টোবর, ২০১৯
প্রতিরক্ষা প্রতিমন্ত্রী শ্রী শ্রীপাদ নায়েক জাতীয় সমর শিক্ষার্থী বাহিনী -র ক্যাডেটদের প্রয়াসের প্রশংসা করে বলেছেন, এনসিসি হ’ল সেনাবাহিনীগুলির প্রকৃত মশাল-বাহক। সেনাবাহিনীর মেরুদন্ড এনসিসি-র ক্যাডেটদের মধ্যে প্রোথিত রয়েছে। আজ নতুন দিল্লিতে এনসিসি-র ৫১তম কেন্দ্রীয় উপদেষ্টা কমিটির বৈঠকের সভাপতিত্ব করতে দিয়ে শ্রী নায়েক একথা বলেন। এনসিসি-র গঠন ও প্রশাসনিক কাজকর্ম সম্পর্কে নীতি প্রণয়নের ক্ষেত্রে এই কমিটি সরকারকে সুপারিশ করে থাকে।
বিভিন্ন সামাজিক কাজে এনসিসি ক্যাডেটদের প্রয়াসের প্রশংসা করে শ্রী নায়েক বহুত্ববাদ, জাতীয় সংহতি, নিঃস্বার্থ সেবা এবং যুবসম্প্রদায়ের মধ্যে দেশাত্মবোধের মানসিকতা গড়ে তোলার ক্ষেত্রেও ক্যাডেটদের কুর্ণিশ জানান। শ্রী নায়েক আরও বলেন, ওডিশা, বিহার, কেরল এবং কর্ণাটকের সাম্প্রতিক বন্যায় এনসিসি-র ক্যাডেটরা গুরুত্বপূর্ণ ভূমিকা পালন করেছে। ভারত ও কাজাখস্তান সহ অন্যান্য মৈত্রীভাবাপন্ন দেশগুলির সঙ্গে যুব-বিনিময় কর্মসূচির জন্য স্বাক্ষরিত সমঝোতাপত্রের ফলে গ্রামীণ ও আধা-শহর এলাকার যুবরাও বিভিন্ন দেশ ভ্রমণের সুযোগ পাবেন। এনসিসি-র ক্যাডেট সংখ্যা বর্তমানের ১৪ লক্ষ থেকে ২০২৩ সালের মধ্যে ১৫ লক্ষে পৌঁছবে বলে তিনি আশা প্রকাশ করেন। বালিকাদের আরও বেশি সংখ্যায় ক্যাডেট হিসাবে এনসিসি-তে যোগদানে উৎসাহিত করার ওপরও শ্রী নায়েক জোর দেন।
CG/BD/SB
(Visitor Counter : 73